કેંદ્ર સરકારની જાહેરસેવામાં ૨૦૦૪ની સાલમાં ૮ લાખ ૬૭ હજાર ૭૩૨ દલિતો હતા. આ નોકરીના ચાર વર્ગ છેઃ ‘એ’ ‘બી’ ‘સી’ અને ‘ડી’. તેમાં જોઈએ તો સૌથી ઓછા પગારવાળી ‘સી’ અને ‘ડી’ વર્ગની નોકરીમાં ૮૭.૮ ટકા લોકો જયારે વધારે પગારવાળી ‘એ’ અને ‘બી’ વર્ગની નોકરીમાં માત્ર ૧૨.૨ ટકા દલિતો હતા. ૨૦૧૧ની સાલમાં દલિતોનું પ્રમાણ ‘એ’ અને ‘બી’ વર્ગની નોકરીમાં વધીને ૧૯.૨ ટકા થયું છે. આ નોકરીમાં રોકાયેલા લોકો કેટલું ભણી શક્યા છે તેના આધારે તેમની આર્થિક સ્થિતિનો અંદાજ મળી શકે.